"Аҳәынҭқарратә ҿаҵатәы ҳаман ԥшь-нызқь рҟынӡа (амедицинатә сабрадақәа - аред.). Аԥхьа ҳаналагоз 1500 цыра аҿаҵатәы ыҟан алхрақәа рҟны рхы иадырхәарц, уи ашьҭахь 2500 цыра ӡахны иҳашьҭит аҳәаахьчаҩцәа рахь. Уажәы аҳәынҭқарраҟынтәи иахьазы 2 нызқь цыра аҿаҵатәы ҳамоуп, аӡахра ҳаҿуп урҭ, ахәышәтәырҭақәа рахь ирышьҭуеит. Акасыш ҿаршәқәа ҳазҿу рхаҭабзиара атәы ҳҳәозар, ибзиоуп. Дара знык ухы иархәаны икаумыжьыр ауеит, аба цқьа иалҳхуеит, ҩба-хԥа сааҭ ухы иаурхәар ҟалоит, уи ашьҭахь иӡәӡәаны ухы иаурхәар ҟалоит. Ҳара иаҳӡахуеит ҩбаны, хԥаны, ԥшьбаны еиқәу акасыш ҿаршәқәа. Иахьазы ари аус рнапы алакуп 30-ҩык рҟынӡа аӡахыҩцәа, мышкы 30-40 цыра рҟынӡа уӡахуеит. Ихәыҷушәа убоит, аха аамҭа маҷымкәа иагоит", - лҳәеит Кәыҵниаԥҳа.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит:
-
Аҭакԥхықәра аарԥштәуп: Аҟәа ақалақьтә еизара ауааԥсыра рахь ааԥхьара ҟанаҵоит